PMIndiaData/PMIndiaSum huggingface dataset:
मंत्रिमंडल ने दूरसंचार क्षेत्र में भारग्रस्‍त परिसंपत्तियों पर अंतर-मंत्रालय समूह की सिफारिशों को मंजूरी दी

प्रधानमंत्री श्री नरेन्‍द्र मोदी की अध्‍यक्षता में आज केंद्रीय मंत्रिमंडल ने दूरसंचार क्षेत्र में निवेश, क्षेत्र की मजबूती तथा व्‍यावसायिक सहजता बढ़ाने के लिए दो महत्‍वपूर्ण कदमों को अपनी स्‍वीकृति दे दी। विवरण: 1. स्‍पेक्‍ट्रम के लिए दूरसंचार सेवाप्रदाओं की स्‍थगित भुगतान देनदारियों को नया ढांचा देना वर्तमान में स्‍वीकृत 10 किश्‍तों के अतिरिक्‍त अधिकतम किश्‍तों (अधिकतम 16 किश्‍त) का विकल्‍प चुनने का एक बार का अवसर प्रदान करके। बढ़ाई गई किश्‍तें इस सिद्धांत पर आधारित हैं कि बकाये भुगतान का शुद्ध वर्तमान मूल्‍य (एनपीवी) 2012 से स्‍पेक्‍ट्रम नीलामी के लिए आवेदन आमंत्रित करने संबंधी नोटिस के अनुसार संरक्षित है। कुल प्राप्‍त की गई राशि 2034-35 तक 74446.01 करोड़ रु. तक अधिक होगी। 2. स्‍पेक्‍ट्रम रखने के लिए अधिकतम सीमा में संशोधन ट्राई तथा दूरसंचार आयोग की सिफारिशों के आधार पर मंत्रिमंडल ने स्‍पेक्‍ट्रम रखने की अधिकतम सीमा में संशोधन को भी अपनी मंजूरी दे दी जो इस प्रकार हैं:- • समग्र स्‍पेक्‍ट्रम सीमा वर्तमान 25 प्रतिशत से संशोधित करके 35 प्रतिशत की गई। • वर्तमान इंट्रा-बैंड सीमा समाप्‍त कर दी गई है। इसके बदले सब-1 गीगाहर्ट्स बैंडों (700 मेगाहर्ट्स, 800 मेगाहर्ट्स तथा 900 मेगाहर्ट्स बैंडों) में सम्मिलित स्‍पेक्‍ट्रम रखने पर 50 प्रतिशत की सीमा तय की गई है। • 1 गीगाहर्ट्सबैंड से ऊपर व्‍यक्तिगत और सम्मिलित रूप से स्‍पेक्‍ट्रम रखने के लिए कोई सीमा नहीं होगी। • विश्‍व रेडियो संचार सम्‍मेलन (डब्‍ल्‍यूआरसी) 2019 की अंतिम कार्रवाई के बाद संशोधित स्‍पेक्‍ट्रम की अधिकतम सीमाओं में संशोधन किया जा सकता है। ट्राई ने प्रौद्योगिकी क्षेत्र की प्रगति, स्‍पेक्‍ट्रम के सक्षम उपयोग, क्षेत्र की मजबूती में सहायक उपायों को ध्‍यान में रखते हुए स्‍पेक्‍ट्रम रखने के लिए वर्तमान अधिकतम सीमाओं में संशोधन की सिफारिश की थी। प्रभाव: स्‍थगित भुगतान देनदारी को नया ढांचा देने के साथ ही दूरसंचार सेवा प्रदाओं के लिए नकदी प्रवाह बढ़ेगा और उन्‍हें कुछ राहत मिलेगी। स्‍पेक्‍ट्रम रखने की अधिकतम सीमा में संशोधन से दूरसंचार लाइसेंसधारियों में मजबूती आएगी और इससे भविष्‍य में होने वाली नीलामियों में भागीदारी को प्रोत्‍साहन मिलेगा।
प्रधानमंत्री ने सात्विक साईराज रंकीरेड्डी और चिराग शेट्टी को पुरुष युगल बैडमिंटन में स्वर्ण पदक जीतने पर बधाई दी

प्रधानमंत्री श्री नरेन्द्र मोदी ने सात्विक साईराज रैंकीरेड्डी और चिराग शेट्टी को बर्मिंघम राष्ट्रमंडल खेल, 2022 की पुरुष युगल बैडमिंटन स्पर्धा में स्वर्ण पदक जीतने पर बधाई दी है। प्रधानमंत्री ने ट्वीट किया; “भारत के बैडमिंटन दल ने सफलता और उत्कृष्टता को फिर से परिभाषित किया है। @satwiksairaj और @shettychirag04 द्वारा टीम वर्क और कौशल का शानदार प्रदर्शन। स्वर्ण पदक जीतने के लिए उन पर गर्व है। वे आने वाले समय में भारत के लिए और अधिक पुरस्कार जीतते रहें। #Cheer4India”
प्रधानमंत्री ने छत्‍तीसगढ़ के स्‍थापना दिवस पर छत्‍तीसगढ़ के लोगों को बधाई दी

प्रधानमंत्री श्री नरेन्‍द्र मोदी ने छत्‍तीसगढ़ के स्‍थापना दिवस पर छत्‍तीसगढ़ के लोगों को बधाई दी है। प्रधानमंत्री ने कहा, “प्राकृतिक सौंदर्य से समृद्ध और विलक्षण लोगों के राज्‍य छत्‍तीसगढ़ की प्रगति उल्‍लेखनीय रही है। राज्‍य के स्‍थापना दिवस पर मेरी शुभकामनाएं।”
मध्य प्रदेश के इंदौर में मध्य प्रदेश ग्लोबल इन्वेस्टर्स समिट 2023 में प्रधानमंत्री का वीडियो संदेश

नमस्कार ! मध्य प्रदेश इन्वेस्टर्स समिट के लिए आप सभी इन्वेस्टर्स का, उद्यमियों का बहुत–बहुत स्वागत है! विकसित भारत के निर्माण में मध्य प्रदेश की भूमिका बहुत महत्वपूर्ण है। आस्था, अध्यात्म से लेकर पर्यटन तक, एग्रीकल्चर से लेकर एजुकेशन और स्किल डेवलपमेंट तक, MP अजब भी है, गजब भी है और सजग भी है। साथियों, मध्य प्रदेश में ये समिट ऐसे समय में हो रही है जब भारत की आज़ादी का अमृतकाल शुरु हो चुका है। हम सभी मिलकर विकसित भारत के निर्माण के लिए जुटे हुए हैं। और जब हम विकसित भारत की बात करते हैं, तो ये सिर्फ हमारी aspiration नहीं है, बल्कि ये हर भारतीय का संकल्प है। मुझे खुशी है कि हम भारतीय ही नहीं, बल्कि दुनिया की हर संस्था, हर एक्सपर्ट इसको लेकर आश्वस्त दिख रहा है। Friends, The IMF sees India as a bright spot in the global economy. The World Bank says that India is in a better position to deal with global headwinds than many other countries. This is because of India’s strong macroeconomic fundamentals. OECD has said that India will be among the fastest-growing economies in the G-20 group this year. According to Morgan Stanley, India is moving towards becoming the world’s third largest economy in the next 4-5 years. The CEO of McKinsey has said that this is not only India’s decade but India’s century. Institutions and credible voices that track the global economy have unprecedented confidence in India. The same optimism is also shared by global investors. Recently, a prestigious international bank conducted a survey. They found that a majority of the investors preferred India. Today, India is receiving record-breaking FD स्कीम का ज्यादा से ज्यादा लाभ उठाएं। साथियों, आप सभी को ग्रीन एनर्जी को लेकर भारत की आकांक्षा से भी जुड़ना चाहिए। कुछ दिन पहले ही हमने मिशन ग्रीन हाइड्रोजन को स्वीकृति दी है। ये लगभग 8 लाख करोड़ रुपए के निवेश की संभावनाओं को लेकर आ रहा है। ये सिर्फ भारत के लिए ही नहीं, बल्कि ग्लोबल डिमांड को पूरा करने का एक अवसर है। हज़ारों करोड़ रुपए के इंसेंटिव्स की व्यवस्था इस अभियान के तहत की गई है। आप इस महत्वकांक्षी मिशन में भी अपनी भूमिका ज़रूर एक्सप्लोर करें। साथियों, हेल्थ हो, एग्रीकल्चर हो, न्युट्रिशन हो, स्किल हो, इनोवेशन हो, हर लिहाज से भारत में नई संभावनाएं आपका इंतज़ार कर रही हैं। ये भारत के साथ-साथ एक नई ग्लोबल सप्लाई चेन के निर्माण का समय है। इसलिए, आप सभी का मैं फिर से बहुत-बहुत स्वागत करता हूं। इस समिट को मेरी अनेक अनेक शुभकामनाएँ हैं। मध्य प्रदेश का सामर्थ्य, मध्य प्रदेश के संकल्प आपकी प्रगति में दो कदम आगे चलेंगे ये मैं आपको विश्वास से कहता हूँ। आप सब को बहुत बहुत धन्यवाद !
मंत्रिमंडल ने भारतीय मृदा और जल संरक्षण संस्थान अनुसंधान केंद्र वसाद की भूमि भारतीय राष्ट्रीय राजमार्ग प्राधिकरण को हस्तांतरण को मंजूरी दी

प्रधानमंत्री श्री नरेन्‍द्र मोदी की अध्यक्षता में मंत्रिमंडल ने भारतीय कृषि अनुसंधान परिषद के अधीन भारतीय मृदा और जल संरक्षण संस्थान अनुसंधान केंद्र, वसाद, जिला आनंद, गुजरात की 4.64 हेक्टेयर (46384 वर्ग मीटर) भूमि को राष्ट्रीय राजमार्ग- 8 पर स्थित अहमदाबाद-वडोदरा राजमार्ग के विस्तार और 6 लेन बनाने के लिए 12.67 करोड़ रुपए मुआवजे के भुगतान की शर्त पर हस्तांतरित करने के प्रस्ताव को अपनी मंजूरी दे दी है। राष्ट्रीय राजमार्ग संख्या- 8 वडोदरा और अहमदाबाद को जोड़ने वाला एक महत्वपूर्ण राजमार्ग है। राष्ट्रीय राजमार्ग -8 के अहमदाबाद -वडोदरा हिस्से के विस्तार कार्य और छह लेने वाला बनाने को लेकर भारतीय राष्ट्रीय राजमार्ग प्राधिकरण को भूमि के हस्तांतरण के साथ आधारभूत सुविधाओं, परिवहन, संचार, रोजगार सृजन आदि का विकास होने से इस क्षेत्र को लाभ प्राप्त होने की संभावना है। यह निर्णय मुख्य क्षेत्रों में विकास की रफ्तार में तेजी लाने के लिए आधारभूत विकास पर जोर देने के उद्देश्य से सरकार की योजनाओं का एक हिस्सा भी है।
आगामी 8वें ब्रिक्स शिखर सम्मेलन और ब्रिक्स-बिम्सटेक आउटरीच शिखर वार्ता से पहले प्रधानमंत्री का बयान

प्रधानमंत्री श्री नरेन्द्र मोदी गोवा में 15-16 अक्टूबर 2016 को आयोजित 8वें ब्रिक्स शिखर सम्मेलन और ब्रिक्स-बिम्सटेक आउटरीच शिखर वार्ता में भाग लेंगे। प्रधानमंत्री ने शिखर सम्मेलन से पहले ब्रिक्स और बिम्सटेक परिवार के नेताओं का स्वागत किया। फेसबुक पर एक पोस्ट में प्रधानमंत्री ने कहा हैः ‘भारत को गोवा में 15-16 अक्टूबर 2016 को 8वें ब्रिक्स शिखर सम्मेलन और उसके बाद ब्रिक्स-बिम्सटेक आउटरीच शिखर वार्ता की मेजबानी करते हुए काफी प्रसन्नता हो रही है। मैं ब्रिक्स और बिम्सटेक परिवार के दस नेताओं का गर्मजोशी से स्वागत करने के लिए तत्पर हूं। गोवा में मुझे भारत-रूस वार्षिक शिखर बैठक के लिए रूस के राष्ट्रपति व्लादिमीर पुतिन और दि्वपक्षीय यात्रा के लिए ब्राजील के राष्ट्रपति मिशेल टेमेर का स्वागत करने का भी अवसर मिलेगा। राष्ट्रपति पुतिन की यात्रा से हमें रूस के साथ अपनी अनोखी दोस्ती और भागीदारी को और सुदृढ़ करने का अवसर प्राप्त होगा। राष्ट्रपति टेमेर की यात्रा से हमारे एक महत्वपूर्ण रणनीतिक साझेदार ब्राजील के साथ नए क्षेत्रों में सहयोग का रास्ता खुलेगा । हमारे लक्ष्य की राह में बाधा बनने वाली अंतरराष्ट्रीय एवं क्षेत्रीय चुनौतियों से निपटने के लिए मैं चीन, दक्षिण अफ्रीका, ब्राजील और रूस के अपने साथी नेताओं के साथ उपयोगी बातचीत के लिए भी मैं तत्पर हूं। इस साल ब्रिक्स के अध्यक्ष के रूप में भारत ने व्यापार, खेल, शिक्षा, फिल्म, छात्रवृत्ति और पर्यटन सहित विभिन्न क्षेत्रों में सदस्य देशों के लोगों के बीच संबंधों को प्रोत्साहित करने पर जोर दिया है। हमें यह विश्वास है कि उत्तरदायी, सामूहिक और समावेशी समाधान तैयार करने के हमारे प्रयास के तहत हमारे लोग निर्णायक भागीदार होंगे। ब्रिक्स न्यू डेवलपमेंट बैंक और कंटिंजेन्‍ट रिजर्व अरेंजमेंट जैसी पहलों की सफलता के साथ ही गोवा में हम नई पहल का शुभारंभ करेंगे। मुझे उम्मीद है कि ब्रिक्स शिखर सम्मेलन ब्रिक्स देशों के बीच आपसी सहयोग को मजबूती देगा और विकास, शांति, स्थिरता एवं सुधार के लिए हमारा साझा कार्यक्रम तय करेगा। मुझे खुशी है कि बांग्लादेश, भुटान, म्यांमार, नेपाल, श्रीलंका और थाइलैंड के बिम्सटेक नेताओं के आउटरीच शिखर सम्मेलन के लिए भारत सुविधा मुहैया करा रहा है। कुल मिलाकर करीब दो तिहाई मानवता के प्रतिनिधित्व के साथ ही हम सहयोग और लाभांश के लिए क्षमता का दोहन करने की उम्मीद करते हैं। भारत नई साझेदारी के लिए पुल तैयार करने और हमारी आरोपित समस्याओं के लिए साझा समाधान तलाशने के लिए तत्पर है।
प्रधानमंत्री ने नागरिक पद्मश्री पुरस्कार-प्राप्त श्री बिरेन कुमार बसाक को उनके उपहार के लिये धन्यवाद दिया

प्रधानमंत्री श्री नरेन्द्र मोदी ने प्रतिष्ठित बुनकर और पद्मश्री पुरस्कार प्राप्त श्री बिरेन कुमार बसाक के साथ अपनी बातचीत को याद किया और उनके द्वारा दिये गये उपहार के लिये धन्यवाद दिया। एक ट्वीट में प्रधानमंत्री ने कहा हैः “श्री बिरेन कुमार बसाक पश्चिम बंगाल के नदिया के रहने वाले हैं। वे प्रतिष्ठित बुनकर हैं, जो अपनी साड़ियों में भारतीय इतिहास और संस्कृति के विभिन्न पक्षों को प्रदर्शित करते हैं। पद्मश्री पुरस्कार विजेताओं से बातचीत के दौरान, उन्होंने मुझे ऐसा उपहार दिया, जिसने मेरा मन मोह लिया।”
प्रधानमंत्री ने अदम्य साहस दिखाने के लिये उन सभी को श्रद्धाजंलि अर्पित की, जो 1857 के संग्राम का हिस्सा थे

प्रधानमंत्री श्री नरेन्द्र मोदी ने अदम्य साहस दिखाने के लिये उन सभी को श्रद्धाजंलि अर्पित की, जो 1857 के संग्राम का हिस्सा थे। एक ट्वीट में प्रधानमंत्री ने कहा हैः “1857 में आज ही के दिन ऐतिहासिक प्रथम स्वतंत्रता संग्राम आरंभ हुआ था, जिसने हमारे देशवासियों को देशभक्ति की भावना से ओतप्रोत कर दिया था तथा जिसने औपनिवेशिक शासन की चूलें हिला दी थीं। मैं अदम्य साहस दिखाने के लिये उन सभी को श्रद्धाजंलि अर्पित करता हूं, जो 1857 के संग्राम का हिस्सा थे।”
फ्रांस के पूर्व राष्ट्रतपति श्री निकोलस सरकोजी ने प्रधानमंत्री से मुलाकात की

फ्रांस के पूर्व राष्ट्रतपति श्री निकोलस सरकोजी ने आज प्रधानमंत्री श्री नरेंद्र मोदी से मुलाकात की। श्री सरकोजी ने ‘विमुद्रीकरण’ की सफलता और अनेक राज्यों में हाल में हुए विधानसभा चुनावों में विजय के लिए प्रधानमंत्री को बधाई दी। प्रधानमंत्री ने श्री सरकोजी को उनकी नवीनतम पुस्तक ‘टाऊट पौर लॉ फ्रांस’ के प्रकाशन और सफलता पर उन्हें अपनी बधाई दी है। दोनों नेताओं ने पारस्परिक हितों के क्षेत्रीय एवं वैश्विक मुद्दों पर विचार-विमर्श भी किया।
प्रधानमंत्री कल उत्तर प्रदेश का दौरा करेंगे

वाराणसी में छठा अंतर्राष्ट्रीय चावल अनुसंधान संस्थान राष्ट्र को समर्पित करेंगे, प्रधानमंत्री प्रवासी भारतीय दिवस की तैयारियों का जायजा लेंगे, प्रधानमंत्री गाजीपुर में सुहेलदेव पर डाक टिकट जारी करेंगे और जनसभा को संबोधित करेंगे प्रधानमंत्री श्री नरेन्द्र मोदी कल 29 दिसंबर, 2018 को उत्तर प्रदेश में वाराणसी और गाजीपुर का दौरा करेंगे। इस दौरे के अवसर पर प्रधानमंत्री वाराणसी में छठा अंतर्राष्ट्रीय चावल अनुसंधान संस्थान दक्षिण एशिया क्षेत्रीय केन्द्र (आईएसएआरसी) परिषद राष्ट्र को समर्पित करेंगे। श्री मोदी वाराणसी में दीनदयाल हस्तकला संकुल में एक जिला, एक उत्पाद क्षेत्रीय सम्मेलन में हिस्सा लेंगे। प्रधानमंत्री गाजीपुर में महाराजा सुहेलदेव पर एक स्मारक डाक टिकट जारी करेंगे और एक जनसभा को भी संबोधित करेंगे। प्रधानमंत्री वाराणसी में राष्ट्रीय बीज अनुसंधान एवं प्रशिक्षण केन्द्र के परिसर में अंतर्राष्ट्रीय चावल अनुसंधान संस्थान, दक्षिण एशिया क्षेत्रीय केन्द्र, राष्ट्र को समर्पित करेंगे। यह दक्षिण एशिया और दक्षेस क्षेत्र में चावल अनुसंधान और प्रशिक्षण के लिए एक केन्द्र के रूप में काम करेगा। भारत के पूर्वी हिस्से में स्थापित सबसे पहले अंतर्राष्ट्रीय केन्द्र से इस क्षेत्र में चावल का उत्पादन बढ़ाने और उसे टिकाऊ बनाने में मदद मिलने की आशा है। भारत 1960 से अंतर्राष्ट्रीय चावल अनुसंधान संस्थान (आईआरआरआई) से जुड़ा है। प्रधानमंत्री श्री नरेन्द्र मोदी नवंबर, 2017 में फिलीपींस के मनीला में आईआरआरआई मुख्यालय का दौरा करने वाले पहले भारतीय प्रधानमंत्री हैं। वहां उन्होंने चावल के क्षेत्र में कृषिगत नवाचार और उन्नत अनुसंधान के बारे में चर्चा की थी। श्री मोदी वाराणसी में दीनदयाल हस्तकला संकुल में एक जिला, एक उत्पाद क्षेत्रीय सम्मेलन में हिस्सा लेंगे। राज्य के छोटे शहरों और छोटे जिलों के स्थानीय लोगों का कौशल बढ़ाना और देशी व्यापारों, हस्तकलाओं और उत्पादों की पहुंच बढ़ाना ‘एक जिला, एक उत्पाद’योजना का लक्ष्य है। इनमें हस्तशिल्प, खाद्य प्रसंस्करण, अभियंत्रण सामग्री, दरी, सिले-सिलाए कपड़े, चमड़े के सामान आदि शामिल हैं। इनसे विदेशी मुद्रा अर्जित होने के साथ-साथ लोगों को रोजगार के अवसर भी मिलते हैं।
प्रधानमंत्री ने मिजोरम के स्थापना दिवस पर राज्य के लोगों को बधाई दी

प्रधानमंत्री श्री नरेन्द्र मोदी ने मिजोरम के स्थापना दिवस पर राज्य के लोगों को बधाई दी है। प्रधानमंत्री ने एक ट्वीट में कहा; "मिजोरम के स्थापना दिवस पर राज्य के लोगों को बधाई। भारत को जीवंत मिजो-संस्कृति और राष्ट्रीय प्रगति में मिजोरम के योगदान पर बहुत गर्व है। मैं मिजोरम के लोगों के अच्छे स्वास्थ्य और कल्याण के लिए प्रार्थना करता हूं।"
रूस के उप प्रधानमंत्री दिमित्री रोजोजिन ने प्रधान मंत्री से मुलाकात की

रूस के उप प्रधान मंत्री श्री दिमित्री रोजोजिन ने आज प्रधानमंत्री नरेंद्र मोदी से मुलाकात की। श्री दिमित्री रोजोजिन भारत-रूस अंतर-सरकारी आयोग की बैठक के लिए भारत का दौरे पर हैं जिसकी सह-अध्यक्षता भारत की विदेश मंत्री कर रही हैं। प्रधानमंत्री ने भारत और रूस के बीच द्विपक्षीय सहयोग में सकारात्मक प्रगति की सराहना की। उन्होंने दोनों पक्षों के बीच लगातार उच्च-स्तरीय आदान-प्रदान की सराहना कीक्योंकि दोनों देशों ने इस वर्ष कूटनीतिक संबंधों की स्थापना की 70वीं वर्षगांठ मनाई है।
प्रधानमंत्री ने अफगानिस्तान की संसद पर हमले की निंदा की

प्रधानमंत्री श्री नरेन्द्र मोदी ने अफगानिस्तान की संसद पर हुए हमले की निंदा की है। प्रधानमंत्री ने कहा “अफगानिस्तान की संसद पर हमला घिनौनी और कायरतापूर्ण कार्रवाई है। लोकतंत्र में इस तरह के हमलों के लिए कोई स्थान नहीं है।” प्रधानमंत्री ने घायलों के शीघ्र स्वस्थ होने की कामना की। उन्होंने कहा कि संकट की इस घड़ी में भारत अफगानिस्तान की जनता के साथ कंधे से कंधा मिलाकर खड़ा है।
जापानी प्रधान मंत्री द्वारा निजी भोज के आयोजन के साथ प्रधानमंत्री की जापान यात्रा प्रारंभ

क्‍योतो के शाही अतिथि गृह की भव्‍यता के बीच प्रधानमंत्री श्री मोदी अपने मेजबान जापान के प्रधानमंत्री श्री आबे के साथ डेढ घंटे से अधिक समय तक भोज की मेज पर परंपरागत जापानी भोज के साथ मैत्रीपूर्ण वार्ता के लिए बैठे। दोनों नेताओं ने पारस्‍परिक सम्‍मान और प्रशंसा के साथ विभिन्‍न विषयों पर बातचीत की। दोनों प्रधानमंत्रियों ने दोनों देशों के बीच प्राचीन सांस्‍कृतिक तथा धार्मिक संपर्कों पर भी बातचीत की। दोनों नेताओं ने प्रधानमंत्री श्री मोदी की जापान की पुरानी राजधानी तथा प्रमुख बौद्ध मत केंद्र क्‍योतो की यात्रा से भारत-जापान संबंधों की अध्‍यात्‍मिक आधार के आकर्षण को समझा। दोनों नेता कल सवेरे भारत-जापान के सांस्‍कृतिक धार्मिक संबंधों के प्रतीक तोजी मंदिर दर्शन के लिए उत्‍सुक दिखे। इससे पहले शाम को दोनों नेताओं की मौजूदगी में वाराणसी-क्‍योतो समझौते पर हस्‍ताक्षर किए गए। यह समझौता समान विरासत के बल पर समकालीन चुनौतियों से निपटने में दोनों देशों के मिलकर काम करने का एक उदाहरण है। प्रधानमंत्री श्री मोदी ने कल सवेरे क्‍योतो में आईपीएस सेल अनुसंधान केंद्र की अपनी यात्रा का जिक्र किया। श्री मोदी की अनुसंधान केंद्र की यह यात्रा भारत की स्‍वास्‍थ्‍य चुनौतियों का स्‍टेम सेल अनुसंधान के जरिए आधुनिक समाधान निकालने की उनकी इच्‍छा का हिस्‍सा है। प्रधानमंत्री श्री आबे ने भारत-जापान तथा क्षेत्र के लिए भारत-जापान संबंधों के बारे में उत्‍साह और ढृढता के साथ अपनी बात रखी। प्रधानमंत्री श्री मोदी ने जापान को भारत का एक घनिष्‍ठ तथा महत्‍वपूर्ण साझेदार बताया तथा जापान की प्रशंसा की। उन्‍होंने भारत-जापान संबंधों के प्रति आशा भी व्‍यक्‍त की। दोनों नेताओं ने आर्थिक मसलों तथा मजबूत राजनीतिक जनादेश के बल पर अर्थव्‍यवस्‍थाओं में नई गति और ऊर्जा प्रदान करने के अवसरों पर भी बातचीत की। दोनों नेताओं ने भारत-जापान आर्थिक साझेदारी के लिए मजबूत भविष्‍य के प्रति आशा व्‍यक्‍त की। प्रधानमंत्री श्री मोदी ने कहा कि भारत-जापान के संबंध अब तक क्षमता से कम रहे हैं। उन्‍होंने आशा व्‍यक्‍त की कि दोनों पक्ष अगले 5 वर्षों में पिछले 5 दशकों में उपयोग न की गई क्षमता को हासिल करेंगे। प्रधानमंत्री आबे ने विश्‍वास व्‍यक्‍त किया कि प्रधानमंत्री श्री मोदी के नेतृत्‍व में भारत का आर्थिक बदलाव मजबूत गति पकड़ेगा। उन्‍होंने कहा कि आर्थिक रूप से उभरता हुआ भारत क्षेत्र तथा विश्‍व के लिए महान रणनीतिक महत्‍व का होगा और इससे पूरी दुनिया की लोकतांत्रिक शक्‍तियों को प्रेरणा मिलेगी। प्रधानमंत्री श्री मोदी ने कहा कि भारत जापान के बीच मजबूत साझेदारी न केवल दोनों देशों के आर्थिक लाभ के लिए है बल्‍कि यह क्षेत्र तथा विश्‍व के लिए अच्‍छी शक्‍ति होगी। दोनों नेताओं ने क्षेत्र तथा विश्‍व की घटनाओं पर खुले और व्‍यापक रूप से विचारों का आदान-प्रदान किया। दोनों नेताओं ने एशिया तथा विश्‍व में शांति, स्‍थायित्‍व तथा समृद्धि के लिए मिलकर काम करने के अवसरों पर समान विचार व्‍यक्‍त किए। प्रधानमंत्री श्री मोदी क्‍योतो में जापान के प्रधानमंत्री की मेजबानी से अभिभूत हुए। दोनों नेता तोक्‍यो में बातचीत जारी रखने के प्रति आशांवित हैं।
प्रधानमंत्री किसान योजना के दो वर्ष पूरे

हमारे अन्‍नदाताओं की दृढ़ता और उनका जुनून प्रेरणा देता है : प्रधानमंत्री सरकार ने न्‍यूनतम समर्थन मूल्‍य में ऐतिहासिक वृद्धि की है : प्रधानमंत्री अन्‍नदाताओं के जीवन को गरिमा प्रदान करने और उनकी संपन्‍नता सुनिश्चित करने के लिए शुरू की गई प्रधानमंत्री किसान योजना ने आज दो वर्ष पूरे कर लिए। प्रधानमंत्री ने इस अवसर पर कई ट्वीट जारी करते हुए कहा, “दो साल पहले आज के दिन, देशवासियों के लिए अन्‍न उपजाने के लिए दिन-रात कड़ी मेहनत करने वाले अपने कर्मठ अन्‍नदाताओं के जीवन को गरिमा प्रदान करने और उनकी संपन्‍नता सुनिश्चित करने के उद्देश्‍य से प्रधानमंत्री किसान योजना शुरू की गई थी। हमारे अन्‍नदाताओं की दृढ़ता और उनका जुनून हमारे लिए प्रेरणा का स्रोत है।” पिछले 7 सालों में भारत सरकार ने कृषि में बदलाव लाने के लिए बहुत से कदम उठाए हैं। बेहतर सिंचाई से लेकर आधुनिक प्रौद्योगिकी तक, अधिक ऋण से लेकर समुचित कृषि बीमा के लिए बाजार बनाने तक, मिट्टी के स्‍वास्‍थ्‍य से लेकर बिचौलियों को हटाने तक व्‍यापक उपाय किये गये हैं। हमारी सरकार ने न्‍यूनतम समर्थन मूल्‍य में ऐतिहासिक वृद्धि की है। हम अन्‍नदाताओं की आय दोगुनी करने के लिए हर संभव उपाय कर रहे हैं। अन्‍नदाताओं के कल्‍याण के लिए जो भी कार्य किया गया है, उसकी एक झलक आप नमो ऐप पर देख सकते हैं। पीएम किसान निधि की लॉन्चिंग को आज दो साल पूरे हो रहे हैं।अन्नदाताओं के कल्याण को समर्पित इस योजना से करोड़ों किसान भाई-बहनों के जीवन में जो बदलाव आए हैं, उससे हमें उनके लिए और अधिक काम करने की प्रेरणा मिली है। अन्नदाताओं के जीवन को आसान बनाने और उनकी आय दोगुनी करने का जो संकल्प देश ने लिया है, उसमें पीएम किसान निधि की महत्वपूर्ण भूमिका है। आज हमारे किसान आत्मनिर्भर भारत अभियान के भी अभिन्न अंग बन रहे हैं”।
प्रधानमंत्री और जर्मनी की चांसलर सुश्री एंजेला मर्केल बेंगलुरू में

प्रधानमंत्री श्री नरेन्द्र मोदी ने आज बेंगलुरू का दौरा किया। प्रधानमंत्री ने बेंगलुरू में बॉश इंजीनियरिंग एंड इनोवेशन में जर्मनी की चांसलर सुश्री एंजेला मार्केल की अगवानी की। दोनों नेताओं के समक्ष नेत्र रोग और दुर्घटना पीड़ितों को फौरन सहायता पहुंचाने संबंधी सेवाओं के बारे में बॉश इंजीनियरिंग एंड इनोवेशन द्वारा विकसित प्रणालियों को प्रस्तुत किया गया। बॉश वोकेशनल सेंटर में दोनों नेताओं को स्कूली पढ़ाई बीच में छोड़ देने वाले व्यक्तियों के कौशल विकास संबंधी कार्यक्रमों का परिचय दिया गया। प्रधानमंत्री और जर्मनी की चांसलर ने नेस्कॉम और फ्रॉनहोफर इंस्टीट्यूट द्वारा आयोजित एक व्यापार सम्मेलन में भी हिस्सा लिया। इस अवसर पर प्रधानमंत्री ने कहा कि वैश्विक मंदी के दौर में भारत निवेश के लिए एक बेहतरीन स्थान है। प्रधानमंत्री ने निवेशकों संबंधी तमाम लंबित मुद्दों को हल करने के लिए सरकार द्वारा उठाए जा रहे कदमों की जानकारी भी दी। उन्होंने भारत में मौजूद निवेश के विभिन्न अवसरों के बारे में भी चर्चा की। प्रधानमंत्री ने कहा, “हम अपने सपनों को साकार करने के लिए आपकी सक्रिय भागीदारी चाहते हैं। इस लक्ष्य को पाने के लिए हमारे द्वारा त्वधरित ढंग से दर्शाई जा रही प्रतिबद्धता से जर्मन कंपनियों के लिए अनेक अवसर सृजित हुए हैं। ये अवसर पांच करोड़ घरों के निर्माण से लेकर 100 स्माकर्ट सिटी बनाने, हमारे रेल नेटवर्क एवं स्टे शनों के आधुनिकीकरण से लेकर नवीन रेल कॉरिडोर की स्थापना और 175 जीडब्यूल अक्षय ऊर्जा के उत्पाेदन से लेकर पारेषण एवं वितरण नेटवर्कों, राष्ट्रीय राजमार्गों, पुलों और मेट्रो रेल के निर्माण के रूप में उपलब्धक हैं। सृजन एवं उत्पा्दन की इतनी व्याोपक गुंजाइश किसी और देश में नहीं होगी। यही नहीं, इस धरा पर कोई और ऐसा स्था‍न नहीं है जहां इतने बड़े पैमाने पर खपत की गुंजाइश नजर आती हो। हम डिजिटल इंडिया और स्किल इंडिया जैसे अभियानों के जरिये इस व्यापक संभावना को मूर्त रूप देने की कोशिश कर रहे हैं। इस ऊर्जा का पूर्ण रूप से दोहन करने के लिए हमने स्टामर्ट अप इंडिया अभियान शुरू किया है।” प्रधानमंत्री ने कहा, “भारत के सॉफ्टवेयर ही पूरी दुनिया में हार्डवेयर को गति प्रदान करेंगे। भारत की प्रतिभा ही प्रौद्योगिकी में पारंगत साबित होगी और भारत के बाजार ही विनिर्माण क्षेत्र को प्रेरित करेंगे। अत: भारत में व्यिवसाय करना फायदे का सौदा साबित होगा। ‘मेक इन इंडिया’ के लिहाज से तो यहां व्यलवसाय करना और भी ज्या दा फायदेमंद साबित होगा।” प्रधानमंत्री ने अपनी ट्वीट में कहा, “मैं चांसलर मर्केल के विजन की सराहना करता हूं जिसके तहत जर्मन इंजीनियरिंग और भारतीय सूचना प्रौद्योगिकी मिलकर विश्व स्तरीय उत्पादों का सृजन की दिशा में अग्रसर रहे। चांसलर मर्केल भारत से प्रस्थान कर रही हैं और हम उनके प्रति कृतज्ञ हैं। उनका भारत दौरा बहुत सकारात्मक रहा और भारत-जर्मनी संबंधों को नई ऊंचाइयां प्राप्त हुईं।”
प्रधानमंत्री ने श्री भूपेंद्रभाई पटेल को गुजरात के मुख्यमंत्री के रूप में शपथ लेने पर बधाई दी

प्रधानमंत्री श्री नरेन्द्र मोदी ने श्री भूपेंद्रभाई पटेल को गुजरात के मुख्यमंत्री के रूप में शपथ लेने पर बधाई दी है। एक ट्वीट में प्रधानमंत्री ने कहा; "श्री भूपेंद्रभाई पटेल को गुजरात के मुख्यमंत्री के रूप में शपथ लेने पर बधाई। मैं उन सभी को भी बधाई देना चाहता हूं, जिन्होंने मंत्रियों के रूप में शपथ ली है। यह एक ऊर्जावान टीम है, जो गुजरात को प्रगति की नई ऊंचाइयों पर ले जाएगी।"
कारखाना (संशोधन) विधेयक, 2016

प्रधानमंत्री श्री नरेन्द्र मोदी की अध्यक्षता में केंद्रीय मंत्रिमंडल ने संसद में कारखाना (संशोधन) विधेयक, 2016 के जरिए कारखाना अधिनियम, 1948 के सेक्शन 64 तथा सेक्शन 65 में संशोधनों और सेक्शन 115 में महत्वपूर्ण संशोधनों को अपनी कार्योत्तर स्वीकृति दे दी है। अनुमोदित संशोधन व‍िनिर्माण क्षेत्र (मैन्यूफैक्चरिंग सेक्टर) को बढ़ावा देंगे और रोजगार के अवसर बढ़ाने के लक्ष्य के साथ-साथ कारोबारी सुगमता प्रदान करेंगे। ये संशोधन ओवरटाइम के घंटों की मियाद बढ़ाने से संबंधित हैं। इनमें ओवरटाइम मौजूदा 50 घंटे प्रति तिमाही से बढ़ाकर 100 घंटे (सेक्शन 64) और 75 घंटे प्रति तिमाही से बढ़ाकर 125 घंटे (सेक्शन 65) करना शामिल है।
कैबिनेट को नवीकरणीय ऊर्जा के क्षेत्र में सहयोग के लिए भारत और ताजिकिस्तान के बीच हस्ताक्षरित एमओयू से अवगत कराया गया

प्रधानमंत्री श्री नरेन्द्र मोदी की अध्यक्षता में केंद्रीय मंत्रिमंडल को नवीकरणीय ऊर्जा के क्षेत्र में सहयोग के लिए भारत और ताजिकिस्तान के बीच हस्ताक्षरित सहमति पत्र (एमओयू) से अवगत कराया गया। इस एमओयू पर 8 अक्टूबर, 2018 को हस्ताक्षर किए गए थे। लाभ : इस एमओयू से आपसी लाभ, समानता एवं पारस्पारिकता के आधार पर नवीन एवं नवीकरणीय ऊर्जा के क्षेत्र में द्विपक्षीय तकनीकी सहयोग को बढ़ावा देने हेतु भारत और ताजिकिस्तान के बीच सहयोगात्मक संस्थागत संबंधों के लिए एक ठोस आधार की स्थापना करने का मार्ग प्रशस्त होगा। इसके तहत नवीन एवं नवीकरणीय ऊर्जा और भंडारण प्रौद्योगिकियों के विकास व उपयोग पर फोकस किया जाएगा। इससे विभिन्न उपायों के जरिये दोनों देशों के बीच सहयोग और अधिक बढ़ेगा। वैज्ञानिक एवं तकनीकी कर्मियों का आदान-प्रदान एवं प्रशिक्षण, वैज्ञानिक एवं तकनीकी सूचनाओं तथा आंकड़ों का आदान-प्रदान, कार्यशालाओं व संगोष्ठियों का आयोजन एवं कार्य समूहों का गठन, गैर-वाणिज्यिक आधार पर उपकरणों, आवश्यक जानकारियों एवं प्रौद्योगिकी का हस्तांतरण, पारस्परिक हित वाले विषयों पर संयुक्त अनुसंधान अथवा तकनीकी परियोजनाओं का विकास एवं दोनों ही देशों द्वारा निर्धारित किए गए अन्य तरीके इन विभिन्न उपायों में शामिल हैं।
अमरीकी सैक्रेटरी ऑफ स्‍टेट जॉन कैरी और अमरीकी सैक्रेटरी ऑफ कामर्स पेन्‍नी प्रिट्जकर ने प्रधानमंत्री से मुलाकात की

अमरीकी सैक्रेटरी ऑफ स्‍टेट जॉन कैरी और अमरीकी सैक्रेटरी ऑफ कॉमर्स पेन्‍नी प्रिट्जकर ने आज प्रधानमंत्री श्री नरेंद्र मोदी से मुलाकात की। भारत दौरे पर आए दोनों सैक्रेटरी ने प्रधानमंत्री को द्वितीय भारत-अमरीकी नीतिगत व वाणिज्यिक वार्ता की नई दिल्‍ली में जानकारी दी और यह दौर कल समाप्‍त हो गया। उन्‍होंने जून 2016 में प्रधानमंत्री के अमरीका दौरे से अब तक द्विपक्षीय समझौतों की प्रगति पर चर्चा की। सैक्रेटरी कैरी ने क्षेत्र और उससे आगे चल रही गतिविधियों के संदर्भ में अमरीकी परिप्रेक्ष्‍य को लेकर भी प्रधानमंत्री के साथ स्थिति को साझा किया। प्रधानमंत्री ने पिछले दो वर्षों से ज्‍यादा समय से भारत और अमरीका के बीच सहयोग और नये क्षितिजों की विस्‍तृत एवं सुदृढ़ नीतिगत सहभागिता पर संतोष व्‍यक्‍त किया। उन्‍होंने इच्‍छा जताई कि जून में हाल की शिखिर वार्ता में राष्‍ट्रपति ओबामा के साथ लिए गए निर्णयों की तीव्र प्रगति एवं सफल कार्यान्‍वयन की प्रतीक्षा में है। प्रधानमंत्री ने बताया कि वे हंगझाऊ, चीन में जी-20 बैठक में राष्‍ट्रपति ओबामा से मुलाकात के लिए उत्‍सुकतापूर्वक प्रतीक्षा में है।